stanford-oval/wikipedia huggingface dataset:
Simca
Simca Suomessa

Ensimmäiset Simca-autot tuotiin Suomeen 1950-luvun alkupuolella, jolloin maahantuojana toimi Fiatin edustaja Finla Oy. Simcan Fordilta perimät mallit myytiin kuitenkin Oy Ford Ab:n myyntiverkoston kautta. Vuoden 1954 lopussa Suomessa oli rekisterissä 887 Simca-henkilöautoa ja vuoden 1959 lopussa määrä oli noussut noin 2 700 autoon. Chrysler Corporationin ostettua Simcan myös merkin maahantuoja Suomessa vaihtui, kun Chrysleriä jo aiemmin edustanut Berner Oy alkoi tuoda myös Simcoja.
Vuonna 1962 – sopivasti henkilöautojen tuontisäännöstelyn päättymisen aikoihin – esitelty Simca 1000 kuului useana vuonna Suomen kymmenen eniten myydyn automallin joukkoon. Huippuvuonna 1964 rekisteröitiin yli 4 300 uutta Simcaa, vaikka 1000 e -automalli joutui Suomessa rungon katkeamisesta pelotelleen huhukampanjan kohteeksi. Vuoden 1969 lopussa rekisterissä oli noin 18 000 Simca-henkilöautoa ja merkki oli tilaston 15. sijalla.
Vuonna 1967 markkinoille tullut Simca 1100 oli ensimmäinen etuvetoinen ja monikäyttökorilla varustettu malli. Suomalaisittain auto oli sikäli merkityksellinen, että siitä löytyivät monet piirteet ja tekniset ratkaisut, jotka tulivat myöhemmin tutuiksi Uudenkaupungin autotehtaalla kootuista Talboteista. Jo lähes kymmenen vuotta vanhaa Simca 1000-mallia rekisteröitiin Suomessa vuonna 1970 vielä lähes 500 kappaletta. 1970-luvun puolella omistajan rooli Ranskan tehtaiden toiminnassa tuli näkyvämmäksi, tehtaiden nimeksi vaihtui Chrysler France ja uusien autojen merkiksi alettiin ottaa aiemman Simcan sijasta Chrysler-Simca, lopulta pelkkä Chrysler. Monialayritys Berner Oy luopui autojen maahantuonnista vuonna 1976 ja Chrysler-Simcan uudeksi edustajaksi tuli Crys-Auto Oy. Samana vuonna esiteltiin Chrysler-Simca 1307, jota alettiin koota Uudenkaupungin autotehtaalla vuonna 1979 nimellä Talbot 1510. Samaan aikaan Uudessakaupungissa otettiin tuotantoon vanhan Saab 96:n rinnalle ja pian sen seuraajaksi Talbot Horizon, joka oli tullut markkinoille vuonna 1977 nimellä Chrysler-Simca Horizon ja joka valittiin Vuoden Autoksi Euroopassa vuonna 1979.
Helmikuussa 1979 Crys-Auto Oy:n koko osakekanta siirtyi SOK:lle. Uudessakaupungissa koottuja Talboteja markkinoitiin kahden myyntikanavan kautta: Talbot Horizoneja myi Saabin edustaja Oy Scan-Auto Ab, Talbot 1510:ä ja sen rinnalle vuonna 1981 tullutta porrasperäistä Solaraa Peugeotin maahantuoja Crys-Auto Oy. SOK sulautti Crys-Auto Oy:n vuonna 1974 ostamaansa Peugeotin maahantuontiyhtiöön Oy Maan Auto Ab:hen vuonna 1983.
Aiheesta muualla

Kuvia tai muita tiedostoja aiheesta Simca Wikimedia Commonsissa
Simca tonni – korjaamon onni, Ylen Elävä arkisto
Simca 1000 -mallin suomalainen mainoselokuva vuodelta 1966, Kansallinen audiovisuaalinen instituutti
Simca-mies Mainos vuodelta 1965
Simca nurin Mainos vuodelta 1965
Siniantilooppi

| Siniantilooppi |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Hevosantiloopit Hippotraginae
Suku::  Hippotragus
Laji::  leucophaeus
Kaksiosainen nimi
 Hippotragus leucophaeus  (Pallas, 1766) 
 Siniantiloopin historiallinen levinneisyys
Katso myös
   Siniantilooppi Wikispeciesissä   Siniantilooppi Commonsissa 
Infobox OKNimi-testi OKIUCN-testi OK: 
Siniantilooppi (Hippotragus leucophaeus) on sukupuuttoon kuollut hevosantilooppilaji, jonka hävittivät afrikaanit vuonna 1779. Sen nimi tulee suurimmaksi osaksi harmaansinisestä turkista. Sen elinalue oli pieni alue Kapmaassa. Sillä on kyseenalainen kunnia olla ensimmäinen Afrikassa sukupuuttoon kuollut eläinlaji, jonka ihminen oli metsästänyt sukupuuttoon. Siniantilooppi söi kasveja. Sosiaalinen käyttäytyminen oli todennäköisesti samanlaista kuin muilla antilooppilajeilla. Lajista on nykyään vain viisi säilynyttä taljaa ja piirroksia, jotka ovat ainoat todisteet tämän kauniin antilooppilajin elämästä.
Inkeri Simola-Isaksson

Inkeri Simola-Isaksson vuonna 1966.
Irma Inkeri Simola-Isaksson (25. huhtikuuta 1930 Hamina – 11. maaliskuuta 2012 Vantaa) oli suomalainen musiikkipedagogi, musiikinopettaja ja musiikkiliikunnan lehtori. Hän toimi Sibelius-Akatemian musiikkiliikunnan lehtorina 1977–1993 sekä vapaan säestyksen, improvisoinnin ja musiikin varhaiskasvatuksen tuntiopettajana. Hän luennoi musiikkikasvatuksesta sekä toimi eri opettajakoulutuslaitoksissa opettajana Suomessa ja ulkomailla.
Simola-Isaksson kirjoitti oppikirjoja, artikkeleja sekä muita julkaisuja musiikkikasvatuksesta ja -liikunnasta. Lisäksi hän esiintyi säestäjänä, sävelsi liikuntamusiikkia ja toimi freelancetoimittajana Yleisradiossa.
Tunnustukset

Inkeri Simola-Isaksson palkittiin Lastenkulttuurin valtionpalkinnolla 1984, Alfred Kordelinin säätiön tunnustuspalkinnolla 2007, Suomen musiikkioppilaitosten liiton Aksentti-palkinnolla ja Vantaan kulttuuripalkinnolla 2009 sekä Suomen tietokirjailijat ry:n Oppikirjailijapalkinnolla 2011.
Kirjallisuutta

Juntunen, M.-L. – Aarnio, H.-M. – Perkiö, S. (toim.): Ikkunoita Inkerin elämään: Muistoissa musiikkiliikunnan uranuurtaja Inkeri Simola-Isaksson.  (Sibelius-Akatemian julkaisuja, 14)  Helsinki:  Taideyliopiston Sibelius-Akatemia, 2015.  ISSN 0359-2308  ISBN 978-952-329-021-1  Teoksen verkkoversio.[vanhentunut linkki]
Aiheesta muualla

Juntunen, Marja-Leena: / Simola-Isaksson, Inkeri (1930–2012). Kansallisbiografia-verkkojulkaisu (maksullinen). 11.12.2019. Helsinki:  Suomalaisen Kirjallisuuden Seura.
Inkeri Simola-Isaksson Internet Movie Databasessa. (englanniksi)
Uutiset: Museoseikkailun kouluttajat. 25.1.2011. Paukepiiri ry. Viitattu 6.9.2011.[vanhentunut linkki]
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO) 
Henkilöt:  Kansallisbiografia
Shin kidō senki Gundam W

| Shin kidō senki Gundam W |
| --- | --- |
新機動戦記ガンダムW (ウイング)   (Shin kidō senki Gundam Wing)
Genre: toiminta, science fiction 
TV-anime
Ohjaaja: Masashi Ikeda
Studio: Sunrise
Lähetyskanavat: TV Asahi
Alkuperäinen lähetyskierros: 7.4.1995 – 29.3.1996
Jaksojen määrä: 49 
Shin kidō senki Gundam W eli GW (jap. 新機動戦記ガンダムW (ウイング), myös New Mobile Report Gundam Wing) on japanilaisen animaatiostudion Sunrisen tuottama 49-osainen Gundam-animaatiosarja. Sitä esitettiin Japanissa perjantaisin 17.00–17.30 TV Asahin kanavilla 7. huhtikuuta 1995 – 29. maaliskuuta 1996. Gundam Wing oli ensimmäinen Gundam-sarja, joka näytettiin televisiossa Yhdysvalloissa.
Tarina

Gundam W tapahtuu maailmassa, jossa ihmiskunta on rakentanut avaruuteen avaruussiirtokuntia. Maailmassa käytetään ”After Colony” (A.C.) -ajanlaskua, jossa avaruuden valloituksen aloittamisvuosi on määritelty vuodeksi 1. Maailma oli kuitenkin yhä lukuisten konfliktien, sairauksien ja teknisten ongelmien vainoama, ja ensimmäisen siirtokunnan valmistumiseen Lagrangen pisteessä L1 kului sata vuotta. Maanpäälliset sodat eivät kuitenkaan laantuneet, ja siirtokuntia hallitsi Maan yhteisliittouma, jonka valta perustui aseelliseen voimaan.
Vuonna 165 A.C. siirtokuntien väestö nousi vastarintaan liittouman hallintoa vastaan, ja ongelmaa ratkaisemaan perustettiin järjestö, jonka johtoon valittiin Heero Yuy. Yuy kiersi ympäri maapallon maita ja avaaruussiirtokuntia vetoamassa aseistariisunnan ja väkivallattomuuden puolesta, ja vaikka hän saikin taakseen paljon kannattajia, vuonna 175 A.C. hänet salamurhattiin. Tämä suisti avaruussiirtokunnat kaaokseen, ja järjestyksen ylläpitämiseksi liittouma lähetti sotilasjärjestö ”Erityisten” joukkoja kaikille hallitsemilleen alueille. Tämän jälkeen myös Sancin kuningaskunnan ajama täydellisen pasifismin ideakin luhistui liittouman sotilasmahdin edessä.
Vuonna 195 A.C. siirtokunnat käynnistivät operaatio Meteon. Osa siirtokuntien asukkaista lähettää viisi Gundameiksi nimettyä mobile suitia Maahan taistellakseen asevoimilla uhkailuun perustuvaa liittovaltion hallintoa ja siihen soluttautunutta salaseura OZia vastaan. Gundamien tehtävänä on tuhota OZin tukikohtia kaikkialla maailmassa.
TV-sarja alkaa Gundamien hyökkäyksestä Maahan päähenkilönään yksi Gundam-piloteista, Heero Yuy (eri henkilö kuin salamurhattu Yuy).
Yleistä

Vaikka sarjaa edeltäneen Kidō butōden G Gundamin pääkatsojajoukko oli ollut nuorta, Gundam W vetosi erityisesti naispuolisiin katsojiin, sillä Gundamien piloteista lähtien valtaosa päähahmoista oli komeita, nuoria miehiä. Bandai Visualin internet-palvelussa sarja luokitellaankin ”anime–mecha–bishōnen”-genreihin kuuluvaksi. Sarjan asetelmasta vastanneen Katsuyuki Sumisawan mukaan sarjaa ei kuitenkaan tietoisesti tehty tarkoituksena kosiskella naisia.
Kunio Ōkawaran mukaan sarjan viisi Gundamia oli edellisen sarjan tavoin suunniteltu käyttäen inspiraationa maailman eri alueita. Bandain mukaan nämä alueet ovat Japani, länsimaat, Lähi-itä, Yhdysvallat ja Kiina. Vaikutteet näkyvät kuitenkin G Gundamia abstraktimpeina.
Sumisawan mukaan G Gundamissa oli viidestä pää-Gundamista huolimatta vain yksi todellinen päähahmo, mutta Gundam W:ssä kaikki viisi Gundam-pilottia saavat päähahmon kohtelun.
Sumisawa on sanonut myös, että tarkoituksena oli luoda käsikirjoitus, joka ”ei vetoaisi otakuihin ja toimittajiin”. Kuten muissakin Gundam-sarjoissa Gundam W:n tarinan pääpaino on sodassa, mutta muihin sarjoihin verrattunakin Gundam W käsittelee paljon taktisia ja inhimillisiä ongelmia. Lisäksi eräs sarjan tunnusmerkeistä on, että maailman eri aikojen sotilaiden ja ajattelijoiden lausumia siteerataan ahkerasti.
Sarjan ohjasi Yoroiden Samurai Trooperin ohjannut Masashi Ikeda, ja sarjan hahmot suunnitteli Shūkō Murase. Puolen vuoden jälkeen Ikeda kuitenkin jätti ohjaajan tehtävät, ja tilalle tuli samaan aikaan Ōgon yūsha Glodrania ohjannut Shinji Takamatsu.
Koska edeltävä G Gundam ei ollut osoittautunut suosituksi vanhojen Gundam-fanien keskuudessa, pyrki Gundam W Sumisawan mukaan jatkamaan ensimmäisten Gundamien viitoittamalla tiellä.
Sarjan kymmenennen jakson lähetyksen aikoihin Ikeda kuitenkin lähti kehittämään tarinaa täysin alkuperäisestä ideasta poikkeavaan suuntaan. Ikedan lähdön jälkeen Sumisawa pyrki palauttamaan tarinan alkuperäisille raiteilleen, minkä vuoksi sarjan loppupuolisko muistuttaakin enemmän vanhoja Gundam-sarjoja.
90-luvun vaihtoehtoisiin aikajatkumoihin sijoittuneiden Gundamien joukossa Gundam W osoittautui suosituksi, ja se saikin julkaisuaan seuranneena vuonna jatkoa OVA:n Shin kidō senki Gundam W – Endless Waltz ja elokuvan muodossa.
Sarja näytettiin myös Yhdysvalloissa ensimmäisenä Gundam-sarjana koskaan. Sunrisen ulkomaan toimintojen apulaisjohtaja Yasuo Watanaben mukaan ”sarjassa oli hahmoja ja draamaa, jotka vetosivat katsojiin kaikkialla maailmassa”. Sarja on näytetty Yhdysvaltojen lisäksi useissa muissakin maissa, ja on Gundam-sarjojen historiassa laajimmille levinnyt tuotanto. Tämän vuoksi Gundam W on Japanin ulkopuolella alkuperäisiä tulevaisuusvuosisata-sarjojakin tunnetumpi.
Kō Ōtanin rock-soundtrack osoittautui myös suosituksi ja sitä käytetään yhä mm. urheiluohjelmien taustamusiikkina.
Logo

Sarjan logosta käytettiin useita erilaisia versioita:
Yhdessä versiossa on vain ”Shin kidō senki Gundam W” kirjoitettuna japaniksi, ja W:n päällä furigana ”Wing”.
Käytettiin pääasiassa tv-sarjan introssa ja DVD:iden kansilehdissä.
Toisessa versiossa on ”Shin kidō senki Gundam W” japaniksi kirjoitettuna, ja sen alla latinalaisilla aakkosilla teksti ”Gundam Wing”.
Tätä logoa käytettiin pääasiassa musiikki- ja pienoismallituotteissa.
Gundam vs. Gundam -pelissä näitä logoja käytetään sekaisin. Virallisten kotisivujen taustalla on logon toinen versio, mutta mobile suit- ja pilottilistassa ensimmäinen. Itse peli käyttää välianimaatioissaan ensimmäistä logoa.
Pelin jatko-osa Nextin kotisivu käyttää aina toista logoa. Itse peli taas käyttää ensimmäisen osan tavoin ensimmäistä logoversiota.
Hahmot

Monien Gundam W:n hahmojen nimet pohjautuvat lukusanoihin. Erityisesti viiden pää-Gundamin pilottien nimet perustuvat lukuihin 1–5.
Numeroihin perustuvia hahmoja ovat muun muassa:
Heero Yuy = 1 (japania, yui)
Lady Une = 1 (ranskaa, un)
Duo Maxwell = 2 (latinaa)
Trowa Barton = 3 (ranskaa, trois)
Quatre Rabarba Winner = 4 (ranskaa, quatre)
Zhang Wufei = 5 (kiinaa)
Zechs Merquise = 6 (saksaa, sechs)
Septem = 7 (latinaa)
Acht & Otto = 8 (saksaa ja italiaa)
Lucrezia Noin = 9 (saksaa, neun)
Dekim Barton = 10 (latinaa, decim)
Tubarov = 12 (saksaa, zwölf)
Treize Khushrenada = 13 (ranskaa)
Quinze = 15 (ranskaa)
Sedici = 16 (italiaa)
Venti = 20 (italiaa)
Trant = 30 (ranskaa, trente)
Noventa = 90 (espanjaa)
Milliardo = miljardi (ranskaa, milliard)
Sotakoneet

XXXG-01W Wing Gundam
XXXG-01D Gundam Deathscythe
XXXG-01H Gundam Heavyarms
XXXG-01SR Gundam Sandrock
XXXG-01S Shenlong Gundam
OZ-00MS Tallgeese
OZ-13MSX1 Vayeate
OZ-13MSX2 Mercurius
XXXG-01D2 Gundam Deathscythe Hell
XXXG-01S2 Altron Gundam
XXXG-00W0 Wing Gundam Zero
OZ-13MS Gundam Epyon
Eläinradan 12 (13) tähtikuvion mukaan nimetyt sotakoneet:
Oinas: OZ-07AMS Aries
Härkä: OZ-12SMS Taurus/OZ-01MD Taurus
Kaksoset: OZX-GU01A Gemini (Gundam Geminass)
Krapu: OZ-08MMS Cancer
Leijona: OZ-06MS Leo/OZ-06SMS Leo
Neitsyt: OZ-02MD Virgo/OZ-03MD Virgo II
Vaaka: Peacemillion-luokan avaruussotalaiva Libra
Skorpioni: OZ-16MSX-D Scorpio
Käärmeenkantaja: MMS-01 Serpent
Jousimies: –
Kauris: OZ-16MSX-D Tragos
Vesimies: OZ-14MS Gundam Aquarius
Kalat: OZ-09MMS Pisces
Lähi-idän armeijan mobile suitit:
WMS-03 Maganac
WMS-04 Olifant
Lentokoneet, alukset ja muut
Avaruusmiina
OZin yliäänikuljetuskone (SST)
Maan yhteisliittouman armeijan tukialus
OZin sukellus- mobile suit -tukialus
OZin katamaraanitukialus
Mobile suit -kuljetusalus
Avaruuslinnoitus Barge
Mobile suit -huoltoalus
Leo-tukialus
Virgo-kuljetusalus
Taurus Cruiser (Taurus Carrier)
Peacemillion-luokan avaruussotalaiva Peacemillion
Pikasotalaiva
Tuotantohenkilöstö > Sarja

Suunnittelu: Sunrise
Alkuteos: Hajime Yatate, Yoshiyuki Tomino (Kidō senshi Gundam)
Ohjaus: Masahi Ikeda, Shinji Takamatsu (ei mainittu lopputeksteissä)
Sarjan suunnittelu: Katsuyuki Sumizawa
Hahmosuunnittelu: Shūkō Murase
Vaatesuunnitteluavustaja: Yutaka Izubuchi
Mecha-suunnittelu: Kunio Ōkawara, Hajime Katoki, Jun’ya Ishigaki
Animaatiotarkistus: Miki Ōtani, Miho Tomioka, Sachiyo Hiraide
Väritys: Sayuri Ike
Erikoistehosteet: Yutaka Chiba
Graafinen suunnittelu: Akihiro Hirasawa
Graafinen ohjaus: Yūsuke Takeda, Masaru Satō
Kuvausohjaus: Yōichi Ōgami
Ääniohjaus: Yasuo Urakami
Musiikki: Kō Ōtani
Taustat: Baku Production, Studio Easter, Studio Bihō
Kuvaus: Asahi Production
Leikkaus: Toshio Henmi, Shigeyuki Yamamori
Tehosteet: Akihiko Matsuda
Miksaus: Hisanori Ōshiro
Tekstit: Tetsuko Takahashi
Väritysjärjestely: Miyuki Satō, Yasuko Matsunaga, Yokiko Fukuoka, Tomomi Takahashi
Logot: Maki Pro
Tuotantovastaava: Kōtarō Nakayama
Asetelma: Takashi Takeuchi
Kuvausavustaja: Hideki Okamoto
Jälkikäsittely: Fumie Maebayashi
PR: Akihiro Okumura (TV Asahi)
Tuotantosihteeri: Yōichi Watanabe
Tuotantoavustus: Dentsū, Sōtsū (tuolloin Sōtsū Agency)
Tuottajat: Miaki Koizumi (TV Asahi), Masuo Ueda, Hideyuki Fukuoka
Tuotanto: TV Asahi, Sunrise
Tunnuskappaleet

Alkupuoliskon alkuteema: ”Just Communication” (jaksot 1−40)
Sanat, sävel, sovitus ja laulu Two-Mix (Kingrecords)
Loppupuoliskon alkuteema: ”Rhythm Emotion” (jaksot 40−49)
Sanat, sävel, sovitus ja laulu Two-Mix (Kingrecords)
Lopputeema: ”It’s Just Love”
Sanat Kana Matsumoto, sävellys Seiji Koizumi, sovitus Mitsuhiro Tada, Laulu Rumi Ōishi (Apron)
Vaikka Rhythm Emotion oli mukana jo sarjan puolivälissä julkaistulla CD:llä, sitä ei käytetty alkuteemana, vaan se sijoitettiin ensin taustalauluksi. Lopulta sitä käytettiin alkuteemana vain viimeisen kahden kuukauden aikana. Uusiin alkukuviin ei käytetty korkealuokkaista filmiä, vaan ne koostuivat enimmäkseen sarjan taistelukohtauksista (tämä vaihdettiin sarjan videojulkaisun yhteydessä). Syy tähän on tuntematon. Sanoittaja Shiina Nagano kertoi myöhemmin levyn ”BTM ’Best Notes’” julkaisumuistiinpanoissa, että vaikka asialle nykyisin voikin nauraa, hän oli tuolloin vihainen. Just Communicationia käyttävä alkuanimaatio koostui ensimmäisen 17 jakson ajan sarjan taistelukohtauksista, minkä jälkeen kuvitusta vaihdettiin. Koska sarjan videoversio käyttää jaksosta 17 lähtien uutta alkuanimaatiota mutta ei -musiikkia, eivät video ja musiikki kulje aivan tahdissa jaksossa 17 (Gundam Deathscytheä ja Gundam Heavyarmsia näytettäessä kuullaan Wing Gundamin muuntautumisääni). Uusinnoissakin käytettiin jonkin aikaa vanhaa soundtrackiä.
Oheistuotteet

Gundam W:stä luotiin suuri mediafranchise tv-sarja keskipisteenään. Gundam W on ensimmäinen ja ainoa Gundam-teos, josta on tehty sekä televisiosarja, OVA, elokuva, radio- ja CD-kuunnelma, romaani, sarjakuva, leluja ja videopeli.
Oheistuotteet > Hahmotuotteet

Movic ja Animate julkaisivat paljon tuotteita, joissa Gundam W:n hahmot esiintyivät, kuten pienoismalleja, kortteja ja koruja. Nämä yhtiön olivat aiemminkin tuottaneet paljon Gundam-oheistuotteita, mutta Gundam W oli ensimmäinen sarja, jonka hahmoja hyödyntäviä tuotteita tehtiin erityisesti naispuolisia faneja ajatellen. Gundam W -tuotteiden suosio vaikutti myöhempienkin Gundam-sarjojen tuotteistamiseen.
Oheistuotteet > Cassette Collection

Operation 0: ”Ninmu ryōkai"
Operation 1: ”Winner-ke no himitsu"
Operation 2: ”Kisochishikikōza"
Operation 3: ”Wufei no shūgyō"
Operation 4: ”Hateshinaki tatakai"
Operation 5: ”Ninmu kanryō"
Ääninäyttelijöiden kommentteja
Morning Call
Rusuban messēji
Hagemashi messēji
Love Call
Oheistuotteet > Muita kirjallisia teoksia

Shin kidō senki Gundam W Endless Waltz tokubetsuhen filmbook
Shin kidō senki Gundam W shashinshū
Shin kidō senki Gundam W Complete Operation
Shin kidō senki Gundam W Complete Filmbook
New Mobile Report Gundam W The Movies IX – Endless Waltz Special Edition
Shin kidō senki Gundam W Endless Waltz Perfect File 1–3
Shin kidō senki Gundam W Perfect Album
Shin kidō senki Gundam W kōshiki MS katarogu
Shin kidō senki Gundam W post card book
Shin kidō senki Gundam W chōhyakka
Shin kidō senki Gundam W Characters Collection 1,2
Shin kidō senki Gundam W kyara collection
Shin kidō senki Gundam W daijiten
Shin kidō senki Gundam W – 1st Operation
Shin kidō senki Gundam W – 2nd Operation
Shin kidō senki Gundam W – Wing Season A.C. 195
Shin kidō senki Gundam W Data Collection 1
Shin kidō senki Gundam W kanzenshūroku – History of Sanc Kingdom
Shin kidō senki Gundam W Endless Waltz
Shin kidō senki Gundam W setteikirokushū Part-I, Part-II
Gundam Wing Memorials – Final Wing 195
Gundam Wing Memorials II – The Legend of Forever
The Gundam on the After Colony – Gundam Wing Endless Waltz: The Official Art Book (ei myynnissä)
Shin kidō senki Gundam W Endless Waltz saikyō playing book
Shin kidō senki Gundam W – Five G Boys
Shin kidō senki Gundam W MS Encyclopedia
Shin kidō senki Gundam W
Shin kidō senki Gundam W – W File Character Side (High-Con Pro puramoderu Wing Gundam tokuten)
Shin kidō senki Gundam W – W File Mobile Suit Side (High-Con Pro puramoderu Gundam Deathscythe tokuten)
Shin kidō senki Gundam W gekijō kōkai kinen Visual Book (kesäkuu 1998)
New World Generation (lokakuu 1997)
GW otakara Book (marraskuu 1995)
Shin kidō senki Gundam W – (Hi) Operation (syyskuu 1995)
Shin kidō senki Gundam W Visual Book (marraskuu 1995)
Shin kidō senki Gundam W Endless Waltz (elokuu 1997)
Shin kidō senki Gundam W Climax Book – The Memorial (huhtikuu 1996)
Oheistuotteet > Kokoelmasarjakuvat

Shin kidō senki Gundam W 1st–7th, ISBN 4-05-601076-5
W Gundam W Anthology Comic (9 osaa), ISBN 4-89601-173-2
Wing Shot!! (2 osaa), ISBN 4-89601-208-9
Crystalize - Shin kidō senki Gundam W Original Comic, ISBN 4-89601-233-X
Over the Wing: shōnen wa tsubasa o koete - Shin kidō senki Gundam W Original Comic, ISBN 4-89601-232-1
OZ gakuen yōjibu - Shin kidō senki Gundam W Original Comic, ISBN 4-89601-231-3
Tenshi no junan - Shin kidō senki Gundam W Original Comic, ISBN 4-89601-234-8
Wing Project – Gundam Comic Anthology Shin kidō senki Gundam W, ISBN 4-7952-1836-6
Seikimatsu Wing densetsu – Shin kidō senki Gundam W parodi sakuhinshū, ISBN 4-89799-270-2
W Beat – Shin kidō senki Gundam W parodi kyōsakushū (4 osaa), ISBN 4-89799-189-7
Kaze no yukue – Shin kidō senki Gundam W parodi kyōsakushū, ISBN 4-89799-281-8
Operation W – Shin kidō senki Gundam W parodi kyōsakushū (8 osaa), ISBN 4-89799-173-0
Operation W Endless Waltz – Shin kidō senki Gundam W parodi kyōsakushū (3 osaa), ISBN 4-89799-243-5
Operation W The Next – Shin kidō senki Gundam W parodi kyōsakushū, ISBN 4-89799-268-0
Lagrange – Shin kidō senki Gundam W parodi kyōsakushū, ISBN 4-89799-202-8
Shin kidō senki Gundam W, ISBN 4-89425-104-3
Shin kidō senki Gundam W irasuto kyōsakushū – W Party, ISBN 4-89799-191-9
Gundam Boys – Shin kidō senki Gundam W yaoi shōsetsu & comic anthology, ISBN 4-87233-262-8
Project 0 – Shin kidō senki Gundam W comic anthology (4 osaa), ISBN 4-906533-20-5
Moving Action – Shin kidō senki Gundam W parody anthology (2 osaa), ISBN 4-90078-058-8
Rising Earth – Shin kidō senki Gundam W dōjinshi anthology (13 osaa), ISBN 4-88271-401-9
Wild Wings – Shin kidō senki Gundam W parody anthology (3 osaa), ISBN 4-7567-0283-X
Dengeki Gundam W, ISBN 4-07-304266-1
Shiritsu Gundam gakuen, ISBN 4-07-304042-1
Meteor Light – Gundam W parodishū (3 osaa), ISBN 4-938867-05-2
Chōshinsei – Super Nova – Shin kidō senki Gundam W comic anthology, ISBN 4-88672-834-0
Internet-radio

HD-uudelleenjulkaisun myyntiä edistämään Beat Net Radio! -kanavalla lähetettiin kymmenosainen ”Shin kidō senki Gundam W – Midorikawa Hikaru no ninmu, kanryō” -keskusteluohjelma. Lisäksi lähetettiin kolme kuunnelmaa erityisesti DVD:iden ostajille. Chara-Hobby 2007 -messuilla Midorikawa ja Treizen ääninäyttelijä Ryūtarō Okiayu osallistuivat vieraina lavatapahtumaan, josta osa myöhemmin julkaistiin netin välityksellä.
Internet-radio > Pääesiintyjä

Hikaru Midorikawa
Internet-radio > Vierailijat

Toshihiko Seki (jaksot 3 ja 4)
Ryōtarō Okiayu (jaksot 6,7,9 ja 10 sekä toinen kuunnelma)
Ai Orikasa (jaksot 9 ja 10)
Aiheesta muualla

Bandai Channel (japaniksi)
Virallinen kotisivu (japaniksi)
Pietarhovi

| Pietarhovi (Petergof) Петергоф |
| --- | --- |
 Pietarhovin suihkulähdekaskadi ja Suuri palatsi
 lippu:  vaakuna
 Pietarhovin kaupunkikunnan sijainti Pietarissa
 Koordinaatit: 59°53′N, 29°54′E 
Valtio:  Venäjä
Subjekti:  Pietari
Hallintopiiri:  Pietarhovi
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  48,3 km²
Väkiluku (2003):  64 800
 – Väestötiheys:  1 342 as./km²
Aikavyöhyke:  UTC+3 (MSK)
 
 www.peterhof.ru 
Infobox OKVirheellinen NIMI-arvo: 
Pietarhovi (ven. Петерго́ф, Petergof, saks. Peterhof, vuosina 1944–1997 ven. Петродворе́ц, Petrodvorets) on Pietariin kuuluva kaupunki Suomenlahden etelärannalla 29 kilometriä Pietarin keskustasta lounaaseen. Se on Pietarhovin piirin hallinnollinen keskus. Kaupungin läpi kulkevalla Veimarin radalla sijaitsevat Uuden Pietarhovin ja Vanhan Pietarhovin rautatieasemat. Asukkaita on 64 800 henkeä (2003).lähde?
Seudun inkerinsuomalaiset ovat kutsuneet Pietarhovia nimellä Kuusioja paikalla virranneen samannimisen joen mukaan.